cyanic-selkie/wikianc huggingface dataset:
Skaņa
Skaņas atstarošanās
Skaņas atstarošanās veidojas tad, kad skaņas, piemēram, izplatās gaisā, ceļā sastopot šķērsli. Skaņas atstarošanos dabā var novērot kā atbalsi. Atbalsi var dzirdēt, ja laika intervāls, kādā skaņa izplatās līdz šķērslim - atstarotājam, un pēc atstarošanās no tā atgriežas pie novērotāja ir lielāks nekā 0,05 - 0,1 sekunde. Arī skaņas atstarošanās likums ir tāds pats kā gaismai. Ja skaņas vilnis krīt slīpi pret gludu virsmu, tad tas tikpat slīpi tādā leņķī atgriežas atpakaļ telpā, no kuras tas nācis. Zinot skaņas izplatīšanās virzienu, to, tāpat kā gaismu var attēlot ar staru. Kur skaņas "stars" krusto šķēršļa virsmu, tur uz to krīt skaņas vilnis. Ja šajā krustpunktā pret virsmu novelk perpendikulu, var noteikt skaņas krišanas leņķi. No virsmas atstarošanās skaņas stars atgriežas atpakaļ tādā pašā atstarošanās leņķī. Protams, dabā reti, kad skaņa sastopas ar ideāli gludu šķērsli, un arī krītošās skaņas virziens nav strikti noteikts. Tāpēc arī parasti skaņa atstarojas vairākos virzienos uzreiz un izklīst telpā. Kad skaņas atstarošanās ir spēcīga galvenokārt vienā virzienā, atstaroto skaņu var dzirdēt kā balsi. Nelielā telpā atbalsi nedzird. Te attālums no runātāja vai cita skaņas avota līdz sienām un griestiem ir neliels. No tiem atstarotā skaņa gandrīz momentāli atgriežas atpakaļ un saplūst ar tiešo skaņu. Lai dzirdētu atbalsi, attālumam līdz šķērslim jābūt pietiekami lielam. Tāpēc atbalsi iespējams labi novērot pie upes, ja pretējā krastā ir gluda klints vai stāva, mežaina nogāze. Dažreiz atbalso arī attāla mežmala. Ja skaņa atstarojas no vairākiem šķēršļiem, sadzirdamas vairākkārtējas atbalsis. Tā parasti notiek lielās alās. Uzsaucot vai pat tikai runājot, skaņas daudzkārtēji atstarojas no alas sienām, līdz pakāpeniski norimst. Atstarotās skaņas stiprums vienmēr ir mazāks nekā tiešās skaņas stiprums, jo šķērslis arī uzsūc skaņu.
Troksnis
Troksnis ir skaņu ar dažādu spiedienu frekvenci un intensitāti haotisks sakārtojums. Troksnis veidojas tad, ja tiek iesvārstīta viela no dažādiem skaņas avotiem ar dažādas frekvences viļņiem. Bieži šāda skaņu apkopojums cilvēkiem nepatīk. Nepatika pret spalgām skaņām mēdz būt gan fizioloģiskas, gan psiholoģiskas dabas. Trokšņa spiediena līmenis: L=20log(p/p0) dB, kur p0 (dzirdamības slieksnis) = 2*10-5 Pa. Trokšņa līmeni telpā var izmērīt lietojot skalāro metodi vai lietojot aprēķinu metodi. Pastāv trokšņa sliekšņa līmenis LAeq un kritērija līmenis, kas nosaka pieļaujamo ekspozīciju uz cilvēku - ikdienas trokšņa ekspozīcijas līmenis LEX, 8st, dBA. Ikdienas trokšņa līmenis ietver visus trokšņus, kas ir darba vidē, tai skaitā impulsveida troksni.
Muzikāla skaņa
Ja vielas daļiņas tiek sablīvētas un retinātas ar svārstoša ķermeņa, piemēram, toņdakšas palīdzību, tad veidojas muzikāla skaņa. Tonis ir viena no vienkāršākajām muzikālajām skaņām. Šos toņus visbiežāk rada mūzikas instrumentu stīgas, arī toņdakšas, cilvēka balss saišu periodiskas svārstības. Par toni sauc tādas svārstības, kas norisinās tikai ar vienu nemainīgu frekvenci. Šo frekveni sauc par toņa augstumu. Mūzikas instrumentu skaņu diapazonu neveido viena toņkārta. Katrai toņkārtai var rindot līdzās vēl nākamo, kurā tāpat ir septiņi pamattoņi, un tā atkal sākas ar skaņu do. Mūzikā par oktāvu sauc toņu rindu no do līdz do. Starp pamattoņiem, lai iegūtu vienmērīgāku un pilnīgāku muzikālo toņu virkni, ir ievietoti vēl tā sauktie pustoņi. Mūzikas instrumentu stīgu un stabuļu toņi savā starpā atšķiras ne tikai pēc augstuma, bet arī pēc tembra. Tembrs ir katra instrumenta skanējuma nokrāsa.
Runa
Runa ir skaņas, no kurām veidojas vārdi un frāzes. Skaņu radīšanai cilvēkam kalpo balss aparāts. Tas atrodas rīkles iekšējajā daļā. Balss aparātu veido divas elestīgas balss saites, starp kurām ir balss sprauga. Brīvi elpojot, balss sprauga ir atvērta. Runājot balss saites saspringst un balss sprauga gandrīz aizveras. Gaiss, plūstot caur sašaurināto balss spraugu, iesvārsta balss saites. Tās vibrē, un rodas artikulētas skaņas - cilvēks runā vai dzied. Mainot balss saišu saspringumu, mainās saišu vibrāciju biežums un līdz ar to skaņas augstums. Sievietēm un bērniem ir mazas balss saites, tāpēc viņu runas skaņas jeb balss ir augstas. Vīriešiem balss saites ir lielākas, viņi runā zemākās balsīs. Balss tembru un skaļumu ietekmē arī mutes un deguna dobumi, kas ir skaņas rezonatori. Tie piešķir un pastiprina skaņām nokrāsu, kas ir savdabīga katram cilvēkam. Cilvēka valodas skaņas stipri atšķiras no dzīvnieku skaņām. Valodas skaņas nav iedzimtas, bet iemācītas. Valodas skaņas veido cilvēku valodas vārdus, ja tās sakārtotas noteiktā secībā. Skaņas veido vārdus, savukārt tie tālāk veido vārdu savienojumus, no kuriem veidojas teikumi.
Ultraskaņa
Ultraskaņa ir skaņa, kuras svārstības frekvence pārsniedz cilvēkam dzirdamās skaņas augšējo robežu, kas ir augstāka par 20000 Hz. Ultraskaņas viļņi pārnes enerģiju, tos ir iespējams atstarot, lauzt un fokusēt. Ultraskaņu var radīt mākslīgi, bet tā ir sastopama arī dabā. Ultraskaņa, kā jau visa skaņas izplatās viļņu veidā, tikai ultraskaņas ferkvence ir augstāka par citām skaņām. Salīdzinot ar infraskaņu tās frekvence ir pat 1000 reizes augstāka. Salīdzinot ar citām skaņām, šķidrumos un cietās vielās, ultraskaņa izplatās labāk nekā zemfrekvences skaņas. Vislabāk ultraskaņa izplatās ūdenī. Ultraskaņu rada un dzird daudzi dzīvnieki, piemēram, suņi. Delfīni jūrā sazinās ar ultraskaņas palīdzību. Sikspārņi, kas dzīvo tumšās alās, orientējas ar ultraskaņas palīdzību. Ultraskaņas stars atstarojas no priekšmetiem un šķēršļiem, sikspārnis atstaroto signālu uztver un "redz", kur lidot. Sevišķi plaši ultraskaņu izmanto tehnikā un medīcīnā. Jūras dziļumu mēra ar eholotu - ierīci, kas raida un uztver ultraskaņas viļņus, zemūdens objektus meklē ar ultraskaņas stariem, šī skaņa tiek arī izmantota zemūdens sakaros. Medicīnā iekšējo orgānu apskatei izmanto ultraskaņu, kuras frekvence ir 3 - 6 miljoni hercu. Šo izmeklēšanas metodi sauc par ultrasonogrāiju, un to, piemēram, izmanto lai kontrolētu bērniņa attīstību mātes organismā. Ultrasonogrāfija ir veselībai nekaitīga.
Skaņuplate
Jau sirmā senatnē cilvēki valodu pierakstīja ar burtiem un mūziku - nošu rakstā, tomēr pašu skaņu ierakstīt un atskaņot izdevās tikai apmēram pirms 100 gadiem. Tā kā skaņa ir svārstība, tad bija jāizgudro ierīce, kas varētu tās atcerēties un atjaunot. Pirmā šāda ierīce bija skaņuplate. Skaņuplates ierakstīja skaņu studijā. Tur skaņu uztvēra ar mikrofoniem un pārvērta elektriskajās svārstībās. Pēc tam elektriskās svārstības iekustināja "adatu", kas it kā saskrāpēja īpašu metāla sagatavi. No tās rūpnīcā izgatavoja plastmasas kopijas - skaņuplates. Lai noklausītos ierakstu, atskaņotāja adatai ir jāslīd pa skaņuplati un jāsvārstās. Atskaņotājs šīs svārstības pārveidoja dzirdamajā skaņā. Šis šķietami vienkāšais skaņas ierakstīšanas paņēmiens ir saglabājies arī šodien, tikai ir radušies arī citi skaņas svārstību saglabāšanas paņēmieni.
Fonogrāfs
Tomass Alva Edisons (1847-1931) izgatavoja pirmo aparātu pirms simts gadiem, ar kuru varēja ierakstīt skaņas un pēc tam tās atskaņot. Viņš savu ierīci nosauca par fonogrāfu - skaņas rakstītāju. Edisona fonogrāfs sastāvēja no taurītes, ko nosedza plāna membrāna - tagadējo mikrofonu priekštece. Membrānu iesvārstīja taurītē ierunātās skaņas. Kopā ar membrānu svārstījās adata, kas uz vara folijas uzklātajā vaska kārtiņā iezīmēja līkloču celiņu. Foliju ripināja rotējošs disks. Tad, kad šādā veidā "saglabātās" skaņas svārstījās no jauna iesvārstīja adatu un membrānu, skaņu atkal varēja noklausīties.
Magnetofons
Par mūsu sadzīves ierīci ir kļuvis magnetofons. Ierakstot skaņu ar magnetofonu, skaņas celiņš tiek iezīmēts magnētiskajā lentē, kas slīd gar īpašu skaņas ieraksta galviņu. Šo celiņu cilvēks neredz. Skaņas svārstības, pārvērstas elektriskajās svārstībās, magnetizē lentei uzklātu speciālu magnētiskās vielas kārtiņu. Atskaņojot magnētisko lenti, notiek pretējs process. Lente noteiktā ātrumā slīd gar atskaņošanas galviņu. Magnētiskais skaņas celiņš tajā izraisa tādas pašas elektriskās svārstības kā skaņu ierakstot. Elektriskās svārstības savukārt iesvārsta skaļruņu membrānas, un rodas skaņa. Lai pasargātu magnetofona lenti no bojājumiem, tā tiek iemontēta kasetē.
Whatcha Think About That
“Whatcha Think About That” ir amerikāņu grupas Pussycat Dolls singls no albuma Doll Domination. Dziesma tika izdota kā albuma trešais singls Apvienotajā Karalistē un Francijā, bet kā otrais ASV. ASV dziesma neguva lielus panākumus, singls neiekļuva Billboard Hot 100 topā, tomēr Apvienotajā Karalistē singlam veicās daudz labāk, tas sasniedza devīto vietu.
Videoklips
Dziesmas videoklips tika uzņemts 2008. gada 9. un 10. septembrī Losandželosā, par tā režisori kļuva Diāna Martela. Videoklipā netika izmantota dziesmas albuma versija, bet gan Urban Club remikss. Pirmie aizkulišu un reklāmas video internetā parādījās jau. Dziesmas videoklipam ir divas versijas.
Parastais ķirbis
Parastais ķirbis (Cucurbita pepo) ir viengadīgs 3 - 8 m garš ķirbju dzimtas lakstaugs, kultūraugs.
Raksturojums
Stumbrs gulošs vai kāpelējošs, ar atstāvošiem sarveida matiņiem. Lapas pamīšus, vienkāršas, piecdaivainas, 17—20 cm garas, 20—25 cm platas, ar sarveida matiņiem un līdz 40 cm garu kātu. Zied no jūnija līdz augustam.
Auglis — oga ar cietu apvalku un iedzeltenu mīkstumu. Sēklas plakanas, iedzelteni baltas, ar apmali. Sastopamas daudzas kultūršķirnes. Iecienīts pārtikas augs; auglī daudz karotīna, C, B1 un B2 vitamīna. Sēklas satur līdz 50% eļļas, tās izmanto ārstniecībā pret parazītiskiem tārpiem.
Ķirbju dzimtene ir Meksika. Eiropā tie nokļuva 16. gadsimtā.
Nani
Luišs Karloss Almeida da Kunja (pt; dzimis Prajā, Kaboverdē), labāk pazīstams kā Nani, ir profesionāls portugāļu futbolists, spēlē pussarga pozīcijā, Portugāles futbola izlases dalībnieks. Kopš 2022. gada pārstāv Itālijas A sērijas klubu Venezia.
Nani profesionāļa karjeru uzsāka vietējā Sporting CP klubā, jaunatnes komandai viņš pievienojās 2003. gadā. Kluba lielajā komandā Nani debitēja 2005. gadā. Portugālē viņš pavadīja divas sezonas, šajā laikā tika iegūts Portugāles kauss (2006.—2007. gada sezona). Kopš 2007. gada pārstāvēja Mančestras "United", četras reizes ir triumfējis Premjerlīgā (2007–08, 2008–09, 2010-11, 2012-13), 2007.—2008. gada UEFA Čempionu līgā un 2008. gada FIFA Pasaules kausā klubiem.
Portugāles izlases sastāvā ir spēlējis 2008. gada Eiropas čempionāta finālturnīrā un 2010. gada FIFA Pasaules kausa kvalifikācijas turnīrā.
Sasniegumi
Sporting
Manchester United
Portugāle
Individuālie sasniegumi
Jānis Daudzvārdis
Jānis Daudzvārdis (dzimis Eglainē, miris ) bija Latvijas šaha meistars, kas ir dalījis pirmo vietu Latvijas šaha čempionātā 1992. gadā. Divkārtējais Latvijas senioru šaha čempionāta uzvarētājs (2013, 2015).
Šahista karjera
Daudzus gadus Jānis Daudzvārdis ir piedalījies visdažādākajās šaha sacensībās. 1967. gadā viņš debitēja Latvijas šaha čempionātā finālā, bet 1969. gadā izcīnīja 10. vietu PSRS Sporta biedrības "Lokomotīve" Vissavienības čempionāta finālā. 1990. gadā jūlijā Jānis Daudzvārdis sasniedza augstāko ELO reitingu savā šahista karjerā — 2340. Viņa labākais rezultāts Latvijas šaha čempionātos ir 2. vieta 1992. gadā starp Latvijas šahistiem (atklāto turnīru uzvarēja Sergejs Okrugins), kad tikai papildmačā tika zaudēts Valērijam Žuravļovam — 0:2. Jānis Daudzvārdis ir spēcīgs šaha ātrspēles spēlētājs — divas reizes ir dalīta pirmā vieta Latvijas šaha ātrspēles čempionātos un uzvarēts Tallinas šaha festivālā 1990. gadā. 2011. gadā Jānis Daudzvārdis uzvarēja Latvijas Sporta veterānu savienības sporta spēlēs šahā vecuma kategorijā virs 60 gadiem.
Jauno laiku sistēma
Jānis Daudzvārdis ir autors oriģinālai punktu skaitīšanas sistēmai šahā, kurai devis nosaukumu "Jauno laiku sistēma". Ja vispārpieņemtajā sistēma par uzvaru tiek piešķirts 1 punkts, par neizšķirtu — 0,5 punkts, bet par zaudējumu — 0 punktu, tad pēc "Jauno laiku sistēmas" ir atšķirīgs vērtējums par spēles rezultātu atkarībā no figūru krāsas konkrētajā partijā. Vienā partijā tiek izspēlēti 2,5 punkti, uzvara ar baltajām figūrām — 2 punkti, uzvara ar melnajām figūrām — 2,5 punkti, neizšķirts ar baltajām figūrām — 1 punkts, neizšķirts ar melnajām figūrām — 1,5 punkti, zaudējums ar baltajām figūrām — 0 punkti, zaudējums ar melnajām figūrām — 0,5 punkti.
Pēc sistēmas autora domām tā ir piemērota ātrā šaha sacensībām. Sistēma ir izmantota vairākās sacensībās Latvijā. Ievērojamākās no tām ir Hermaņa Matisona memoriāli 2004. gadā (uzvarēja lielmeistars Edvīns Ķeņģis) un 2006. gadā (uzvarēja lielmeistars Aleksejs Širovs).
Dagda (nozīmju atdalīšana)
Dagda var būt:
Kulturoloģija
Kulturoloģija ir humanitāri integratīva zinātne par kultūru kā specifiski cilvēcisku dzīves veidu. Kombinē ekonomikas teoriju, socioloģiju, filozofiju, mākslas vēsturi, antropoloģiju, literatūras teoriju.
Amerikāņu pīrāgs 4
"Amerikāņu pīrāgs 4" var būt:
Kulturoloģija
Jēdziena rašanās saistāma ar 20 g.s. Pirmais domu par šādas zinātnes nepieciešamību 19. gs. beigās deva Edvards Tailors. Viņš sniedza definējumu vārdam "kultūra". Terminu "Cultural studies" angļu valodā ieviesa 1964. g. Anglijas zinātnieki S. Holls un D. Hebdidžs. Terminu "kulturoloģija" kā tādu ieviesa amerikāņu antropologs Leslijs Vaits, kurš uzskatīja ka kultūras jēdziens sociālo zinātņu jomā palīdz precizēt cilvēka attiecības ar apkārtējo pasauli un noteikt šo attiecību izmaiņas laika gaitā. Tomēr mūsdienās šādā izpratnē jēdzienu "kulturoloģija" izmanto gandrīz tikai Krievijā. Krievijā kulturoloģijas sākumi meklējami 1960. gados. 1980. gados tā tika atzīta kā akadēmiska joma un vēlāk, pēc PSRS sabrukuma, iekļauta oficiālajā augstskolu akreditācijā. Sākot ar 2010. gadu šo priekšmetu sāka pasniegt arī Latvijas skolās.
Polijas karogs
Polijas karogs ir viens no Polijas oficiālajiem valsts simboliem. Tas sastāv no divām vienādu attiecību horizontālām svītrām — augšējā balta un apakšējā sarkana. Abas krāsas pēc Polijas konstitūcijas ir noteiktas kā nacionālās krāsas. Polijas karogs ir taisnstūra formas, malu attiecība ir 5:8. Tas tika pieņemts. Kopš 2004. gada ir Polijas karoga diena.
Saļuta
Saļuta (ru) bija īslaicīga PSRS vasaras polārstacija Austrumantarktīdas piekrastē uz Šekltona šelfa ledāja. Tika izveidota 1978. gada 1. februārī 23. padomju antarktiskās ekspedīcijas laikā un darbojās līdz 27. aprīlim. Stacijā tika īstenota glacioloģisko pētījumu programma, kuras laikā tika veikts šelfa ledāja caurejošs urbums, kas ļāva noteikt šelfa ledāja struktūru un zemledus hidroloģisko režīmu. Stacijas vadītājs bija V. Sidorovs (В. С. Сидоров).
Artūrs Zakreševskis
Artūrs Zakreševskis (dzimis ) ir bijušais Latvijas futbolists, aizsargs, pašlaik treneris. Savu karjeru viņš aizvadīja Latvijas futbola klubos, Latvijas čempionātā aizvadījis 325 spēles un guvis 35 vārtus. Zakreševskis parasti izcēlās ar lielu cīņassparu un asu spēli, reizēm nopelnot sarkanās kartītes par rupju spēli. Pašlaik (2015) ir JDFS "Alberts" galvenais treneris un vada JDFS ALBERTS 1.līgas komandu un ir pieteikts tās sastāvā.
Par karjeras beigšanu viņš paziņoja pēc 2008. gada sezonas beigām FK Jūrmala sastāvā.
Latvijas izlasē aizvadījis 55 spēles, gūstot 1 vārtus. Debijas spēle notika Baltijas kausā pret Igauniju. Bija Latvijas izlases pieteikumā 2004. gada Eiropas čempionāta finālturnīrā.
Pēc karjeras beigām Zakreševskis kļuva par futbola treneri un 2009. gada janvārī tika apstiprināts par Latvijas U15 komandas trenera asistentu
Lotārs Mateuss
Lotārs Herberts Mateuss (de; dzimis Erlangenē, Rietumvācijā) ir bijušais Vācijas futbolists, šobrīd futbola treneris. 1990. gadā viņš tika atzīts par Eiropas Gada futbolistu un Gada spēlētāju žurnāla World Soccer Magazine vērtējumā pēc tam, kad viņš kā kapteinis kopā ar Rietumvācijas izlasi uzvarēja 1990. gada Pasaules kausā. Pēc gada viņš tika atzīts par pirmo FIFA Pasaules gada spēlētāju.
Mateuss ir spēlējis piecos Pasaules kausu finālturnīros (1982., 1986., 1990., 1994., 1998.), vairāk kā jebkurš cits laukuma spēlētājs, un ir rekordists ar 25 spēlēm Pasaules kausa finālturnīros. Viņš uzvarēja 1980. gada Eiropas čempionātā futbolā, ka arī spēlēja 1984., 1988. un 2000. gada finālturnīros. 1999. gadā viņu vēlreiz atzina par Vācijas Gada futbolistu. Viņš Vācijas futbola izlasē ir aizvadījis visvairāk spēļu tās vēsturē, karjeru beidzot pie 150 spēlēm (83 no tām Rietumvācijas izlasē) un 23 vārtiem. Mateuss ir FIFA 100 dalībnieks — viens no 125 labākajiem futbolistiem vēsturē Pelē skatījumā. Maradona savā grāmatā Yo soy el Diego (Es esmu Djego) par Mateusu ir izteicies "viņš bija labākais sāncensis, kāds man ir bijis. Man šķiet ar to pietiek, lai viņu aprakstītu".
Savas karjeras laikā viņš parasti spēlēja uzbrūkošā vai balsta pussarga pozīcijā, lai arī karjeras beigās viņš spēlēja arī libero pozīcijā. Viņa spēli raksturoja precīzās piespēles, pozīcijas izjūta un precīza bumbas atņemšana, ka arī spēcīgs sitiens.
Spēlētāja karjera
Bayern Munich
Inter Milan
Rietumvācija/Vācija
Individuālie sasniegumi
Salaspils
Salaspils ir pilsēta Latvijā, Salaspils novada administratīvais centrs. Tā ir Rīgas piepilsēta, atrodas tikai 18 km attālumā no galvaspilsētas centra un 16 km attālumā no Ogres. Pilsēta tās mūsdienu veidolā veidojusies saistībā ar līdzās esošā Rīgas HES un vairāku rūpniecības uzņēmumu celtniecību, savukārt vēsturiskā Salaspils šobrīd ir appludināta zem Rīgas HES ūdenskrātuves. Pilsētas tiesības kopš 1993. gada. Salaspils ir viena no jaunākajām Latvijas pilsētām un 11. lielākā pilsēta pēc iedzīvotāju skaita.
Pilsētas platība ir 12 km2, to aptver Salaspils pagasts. 2023. gadā Salaspilī bija 17 808 iedzīvotāji.
Salaspils teritoriju šķērso dzelzceļa līnija Rīga—Daugavpils (stacijas Salaspils un Dole), autoceļš, līdzās pilsētai iet Rīgas apvedceļš un. Brauciens no Salaspils līdz Rīgai neatkarīgi no izvēlētā transporta veida (autoceļš vai dzelzceļš) ilgst aptuveni 25 minūtes. Nelielā attāluma un ērtās satiksmes dēļ raksturīga diennakts migrācija — liela daļa Salaspils iedzīvotāju katru dienu brauc strādāt vai mācīties uz Rīgu.
Daba
Salaspils atrodas Daugavas (Rīgas HES ūdenskrātuves) labajā krastā, Viduslatvijas zemienes Ropažu līdzenumā.
Vēsture
Salaspils (la; de) apkārtne bija apdzīvota jau 9. gadu tūkstotī pirms mūsu ēras. 12. gadsimta beigās Daugavas sala Holma (vēlākā Mārtiņsala) bija ievērojams Daugavas lībiešu centrs. 1186. gadā bīskaps Meinards salā uzcēla mūra pili un baznīcu, kur norisinājās vietējo lībiešu kristīšana un vēlāk sala tika nodēvēta par Baznīcas salu (Kirchholm). 1255. gadā pils nonāca Rīgas arhibīskapa īpašumā, bet 1298. gadā tā stipri cieta arhibīskapa un Livonijas ordeņa savstarpējās cīņās. 14. gadsimta otrajā pusē Daugavas krastā iepretī Baznīcas salai tika uzcelta jauna Livonijas ordeņa pils.
No 1721. gada Salaspils atradās Krievijas Impērijas sastāvā. 1753. gadā Salaspilī uzcēla draudzes skolu. 1786. gadā atklāta Salaspils zirgu pasta stacija uz Daugavas lielceļa. 1861. gadā sāka darboties dzelzceļa līnija Rīga—Orla. 1866. gadā iesvētīta Salaspils pagasta skola. 1898. gadā Salaspils dzelzceļa stacijas rajonā izveidota K.Šoha dārzniecība (Nacionālā Botāniskā dārza priekštece). 1915.—1917. gadā Pirmā pasaules kara laikā divus gadus Salaspils atradās piefrontes joslā, tika nopostītas daudzas celtnes, arī abas baznīcas. 1941.—1944. gadā Otrā pasaules kara laikā agrāko karaspēka vasaras nometņu vietā nacisti ierīkoja karagūstekņu nometni un Salaspils koncentrācijas nometni civiliedzīvotājiem, kurā tagad atrodas Salaspils memoriāls (1967).
1950. gadu beigās un 1960. gadu sākumā dažādi, savstarpēji nesaistīti padomju resori uzsāka nozīmīgu rūpniecības uzņēmumu, iestāžu un dzīvojamo rajonu strauju celtniecību Salaspilī. Salaspils dažu desmitu gadu laikā no klusas lauku apdzīvotas vietas izauga par pilsētu ar vairākiem atdalītiem mikrorajoniem (HES ciemats, Agrofirmas ciemats, Budeskalni, Zinātņu Akadēmijas ciemats, Silava) un izveidojās par ievērojamu enerģētikas, zinātnes un lauksaimniecības centru. Lielākā būve nākamajā desmitgadē bija Rīgas HES, zem kuras ūdenskrātuves 1974.—1975. gadā tika appludināta Salaspils vēsturiskā daļa. 20. gadsimta otrajā pusē Salaspilī darbojās pētnieciskais Salaspils kodolreaktors.
2004. gada novembrī administratīvi teritoriālās reformas gaitā no Salaspils pilsētas ar lauku teritoriju tika izveidots Salaspils novads, Salaspils pilsēta kļuva par novada centru.
Dubnas baznīca
Dubnas Vissvētās Jēzus Sirds Romas katoļu baznīca (saukta arī Varšaveņa) ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Augšdaugavas novada Dubnas pagasta centrā Dubnā. Dievnams ir arhitektūras piemineklis, vienīgā astoņstūra veida sakrālā celtne Augšdaugavas novadā.
Vēsture
Pēc 1746. gada jezuītu annālēm zināms, ka Dubnā no 1702. līdz 1765. gadam darbojās jezuītu misija, kas bija pakļauta Daugavpils rezidencei un kurai piederēja īpašumi Dubnā un Vārkavā. Jezuītu vidū bija tādas izcilas personības kā Miķelis Lingavs, Stefans Mols, J. Lukašēvičs.
Latvijas PSR laikā 1950. gados kapelu nacionalizēja, vēlāk tajā ierīkoja noliktavu kolhoza vajadzībām. Ozolkoka altāri nomontēja un aizveda uz Rīgu, kur tas pašlaik atrodas Rīgas katoļu semināra kapelā. Atgūstot neatkarību, 1990. gados katoļi atguva kapelu, veica remontu un konsekrēja kā baznīcu Vissvētās Jēzus Sirds godam.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Antons Aglonietis. . Svētās Mises tiek svinētas sestdienās.
Draudzes lielākie svētki un atlaidu dienas ir Jēzus Sirds svētki.
Estebans Tuero
Estebans Tuero (es; dzimis, Buenosairesā, Argentīnā) ir argentīniešu sacīkšu pilots, kurš. gadā piedalījās Formula 1 sacīkstēs kā Minardi komandas pārstāvis.
Tuero piedzima netālu no Oskara Galvesa autodroma. Viņš sāka braukt ar kartingiem septiņu gadu vecumā un sāka braukt ar formulām 1992. gadā. 1994. gadā Tuero aizvadīja dažas sacīkstes Dienvidamerikas F3. 1995. gadā argentīnietis pārcēlās uz Eiropu. Viņš bija piedalījies Itālijas F3, Formula 3000 un Formula Nippon. Tuero nokļuva F1 19 gadu vecumā. Viņš joprojām ir viens no visu laiku jaunākajiem pilotiem, kuri ir piedalījušies sacīkstē. Viņš reti finišēja, toties, kad to izdarīja, bija diezgan augstās vietās. Pēdējā sacīkstē viņš piedzīvoja sadursmi ar Takagi. Pēc sezonas viņš paziņoja par savu aiziešanu no sporta kakla traumas dēļ. Viņam iepriekš tika piedāvāta vieta Minardi arī uz. gadu.
Nitrobenzols
Nitrobenzols (C6H5NO2) ir smags, eļļains šķidrums. To iegūst, nitrējot benzolu. Nitrobenzolu galvenokārt lieto par anilīna izejvielu.
Iegūšana
Nitrobenzolu iegūst, nitrējot benzolu ar slāpekļskābes un sērskābes (ūdensatņēmēja viela) maisījumu. Šī reakcija ir aromātiskā elektrofilā aizvietošana un tā notiek vairākās stadijās, kopējais vienādojums ir: C6H6 + HNO3 --> C6H5NO2 + H2O
Internacionālā Darbaļaužu fronte
Latvijas PSR Internacionālā Darbaļaužu fronte jeb Interfronte  bija LKP inspirēta sabiedriskā organizācija Latvijā (1989-1991), kas cīnījās par PSRS saglabāšanu un pret Latvijas neatkarības atjaunošanu.
Darbība
Dibināja LKP reakcionārā spārna krievvalodīgie biedri 1989. gada 7. janvārī kā pretsvaru 1988. gada 8. oktobrī dibinātajai Latvijas Tautas frontei. Tā izmantoja LKP un Padomju Armijas infrastruktūru - izdeva laikrakstu «Единство» (Vienotība), no ārzemju radiostaciju slāpētājiem izveidoja savu radiostaciju «Содружество» (Sadraudzība). Interfrontes vadītāji bija Igors Lopatins un Anatolijs Aleksejevs, dibinātāju vidū bija arī Tatjana Ždanoka. 1989. gada vasarā tās pārstāvji piedalījās PSRS Apvienotās Darbaļaužu frontes dibināšanā.
Barikāžu laikā Interfrontes vadība 1991. gada 15. janvāra mītiņā ASK stadionā Rīgā sapulcināja ap 10 000 dalībnieku. „Latvijas tautas sapulces” ietvaros pieņemtā Latvijas sabiedrības glābšanas komitejas politiskajā paziņojumā tika paziņots, ka tā uzskata 1990. gada 4. maija deklarāciju par spēkā neesošu un Padomju Latvijai ir jāpaliek atjaunotās PSRS sastāvā. Barikāžu aizstāvji gaidīja Interfrontes mītiņa dalībnieku gājienu uz Rīgas centru, tas nenotika, tomēr no Padomju armijas helikopteriem tika kaisītas Interfrontes skrejlapas.
Likvidācija
Augusta puča laikā Latvijas Republikas Augstākā padome, sakarā ar apsūdzību valsts apvērsuma mēģinājumā Interfrontes darbību 1991. gada 24. augustā apturēja, un 10. septembrī izbeidza.
Darbošanās Interfrontē pēc 1991. gada 13. janvāra vēlāk tika izmantota kā pamats nepilsoņu aizliegumam naturalizēties, bet Latvijas pilsoņiem tikt ievēlētiem Saeimā un pašvaldībās. Šis aizliegums 2000. un 2006. gadā tika pārsūdzēts Satversmes tiesā.
Mihails Miholaps
Mihails Miholaps (dzimis ) ir bijušais Latvijas futbolists, uzbrucējs. Miholaps ir dzimis Kaļiņingradā, Krievijā un tur arī sāka savu futbolista karjeru.
1995. gadā viņš nonāca Latvijas Virslīgas komandā Amstrig, bet nākamajā gadā - FK Daugava sastāvā. 1996. gadā Miholaps ar 33 vārtiem kļuva par Virslīgas rezultatīvāko spēlētāju un nākamajā sezonā pārgāja uz Skonto FC.
1998. gada rudenī Mihails Miholaps ieguva Latvijas pilsonību un pirmo spēli Latvijas izlasē aizvadīja 1998. gada oktobrī pret Slovēnijas izlasi. Tomēr Miholaps nespēja nostabilizēties izlases pamatsastāvā un turpmāko gadu gaitā nekļuva par komandas pamatuzbrucēju, kā bija plānots piešķirot viņam pilsonību. Miholaps turpināja spēlēt Skonto sastāvā, līdz 2003. gadā nonāca Krievijas komandā Spartak-Alania. Tomēr pēc pussezonas viņš atgriezās Skonto komandā. Tālāk līdz 2006. gada beigām Miholaps spēlēja "Skonto", bet 2007. gada sākumā pievienojās Kazahstānas komandai Karaghandi "Šahtjor".
Jānis Lencmanis
Jānis Lencmanis, segvārds Ķencis (1881—1939), bija latviešu marksists un profesionāls revolucionārs, Latvijas Sociāldemokrātijas Centrālkomitejas Krievijas biroja loceklis (1918), LSPR Komisāru padomes priekšsēdētāja biedrs un Iekšlietu tautas komisārs (1919).
Mihails Miholaps
Kopā ar Skonto FC Miholaps ir kļuvis par astoņkārtēju Latvijas čempionu, kā arī piecreiz ieguvis Latvijas kausu. Mihails Miholaps četras reizes ir kļuvis par Latvijas čempionāta labāko vārtu guvēju, viņš ir arī visu laiku Virslīgas rezultatīvākais futbolists ar 210 vārtiem.
Jānis Lencmanis
Dzīvesgājums
Dzimis 1881. gada 29. novembrī Naudītes pagasta zemnieka Dāvida Lencmaņa ģimenē. 1899. gadā iestājās LSDSP un organizēja pirmo sociāldemokrātisko strādnieku pulciņu Jelgavā. 1905. gada revolūcijas laikā darbojās Liepājā un Jelgavā (1905—1907), bija LSDSP Centrālkomitejas loceklis (1905), Latvijas Sociāldemokrātijas Centrālkomitejas loceklis (1906—1908, 1911—1917), emigrēja uz Aizkaukāzu, kur bija Krievijas Sociāldemokrātiskās strādnieku partijas Baku komitejas loceklis.
Mihails Miholaps
Trenera karjera
No 2010. gada Miholaps strādā JFK Olimps/RFS par jaunatnes programmas vadītāju. Tā paša gada jūnijā, viņš kļuva par galveno treneri, aizejot Antonam Jorem.
Jānis Lencmanis
Dzīvesgājums
Pēc Februāra revolūcijas 1917. gadā atgriezās Latvijā, bija Rīgas strādnieku deputātu padomes un Rīgas pilsētas domes deputāts. Pēc tam, kad Latviju okupēja Vācijas karaspēks, bija Jaroslavļas guberņas Kara revolucionārās komitejas priekšsēdētājs, vadīja Borisa Savinkova organizētās Baltās kustības bruņotās sacelšanās apspiešanu 1918. gada 11.—21. jūlijā. Latvijas Sociāldemokrātijas Centrālkomitejas Krievijas biroja loceklis.
1919. gadā bija LSPR Iekšlietu tautas komisārs un Komisāru padomes priekšsēdētāja biedrs, pēc tam KSPFR 15. armijas Revolucionārās kara padomes loceklis, LKP CK Ārzemju biroja loceklis. 1920. gadā Jāni Lencmani iecēla par Padomju Krievijas militārā izlūkdienesta vadītāju, bet jau 1921. gadā viņu šajā amatā nomainīja Arvīds Zeibots. No 1921. gada Lencmanis strādāja dažādos saimnieciskos amatos Krievijā, bija Petrogradas tirdzniecības ostas priekšnieks (1921), PSRS Tirdzniecības flotes valdes priekšsēdētājs (1925), Kuzņeckas celtniecības direktors (1926), PSRS Finanšu Tautas komisariāta darbinieks (no 1929).
Lielā terora laikā tā sauktās "Latviešu operācijas" ietvaros viņu 1937. gadā apcietināja NKVD un apsūdzēja dalībā "latviešu fašistiski-teroristiskā spiegu organizācijā". Pēc ilgām pratināšanām nošauts 1939. gada 7. martā, aprakts Donas krematorijas kapsētas masu kapā Maskavā.
Rūdolfs Endrups
Rūdolfs Endrups, segvārds Krauze, (1887–1938) bija latviešu marksists un profesionāls revolucionārs. Rīgas padomes priekšsēdētājs (1917), Latvijas Sociāldemokrātijas Centrālkomitejas (CK) Krievijas biroja loceklis (1918), LSPR Finanšu, vēlāk Pārtikas komisārs (1919).
Dzīvesgājums
Dzimis 1887. gada 20. jūnijā Lielauces pagastā. LSDSP biedrs no 1902. gada, partijas CK loceklis 1905. gada revolūcijas laikā. No 1910. gada līdz 1914. gadam rediģēja žurnālu "Arodnieks". Pēc Februāra revolūcijas Rīgas padomes priekšsēdētājs un Iskolata loceklis (1917), LSPR valdības finansu, vēlāk pārtikas komisārs (1919).
Pēc Latvijas atstāšanas 1920. gadā Endrups darbojās Latvijas Komunistiskā partijas (LKP) CK ārzemju birojā Pleskavā un Kominternes Latvijas sekcijā. 1920. un 1930. gados vadīja LKP izdevniecības "Spartaks" un "Prometejs". 1936. gadā viņu ievietoja psihiatriskajā slimnīcā, vēlāk apcietināja un it kā izsūtīja uz Gulaga nometni, kur viņš esot miris 1942. gada 27. jūnijā.
Pēc vēlāk noskaidrotiem faktiem R. Endrups nogalināts jau 1938. gadā Lielā terora laikā "nacionālo operāciju" pret latviešiem ietvaros NKVD šautuvē "Komunarka".
Bipolāri afektīvi traucējumi
Maniakālā depresija jeb bipolārisms psihiatrijā ir slimība, kuras laikā depresīvas epizodes regulāri mijas ar maniakāli pacilājošu garastāvokli. Parasti tas ir hroniska rakstura traucējums.
Pirmo reizi māniju un depresiju kā vienas kaites dažādas izpausmes izvērtēja Šveices ārsts Teofīls Bonē (Théophile Bonet), pielietojot terminu manico-melancolicus 1686. gadā, bet pilnīgi slimības gaitu aprakstīja 1954. gadā franču psihiatrs Žans Pjērs Falrē (Jean-Pierre Falret). Mūsdienu klasifikācijā tai ierādīja vietu vācu psihiatrs Emīls Krēpelins.
Ar maniakālo depresiju slimoja tādi slaveni cilvēki kā Kurts Kobeins un Virdžīnija Vulfa. Kaut gan Vinsentam van Gogam viņa dzīves laikā diagnoze netika uzstādīta, tiek uzskatīts, ka viņš arī ar to sirga. Par bipolāro traucējumu dienu tika izvēlēta viņa dzimšanas diena. To atzīmē ik gadu 30. martā.
Progress M-03M
Progress M-03M (Прогресс М-03М) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS).
Bipolāri afektīvi traucējumi
Simptomi
Izšķir vairākas maniakālās depresijas formas atkarībā no fāžu ilguma un atkārtošanās biežuma. Dažiem slimība izpaužas vai nu tikai maniakālos vai tikai depresijas stāvokļos. Starplaikos var iestāties šķietama pilnīga izveseļošanās.
Progress M-03M
Krava
Kopējā kravas masa starta brīdī bija 2417 kg. Īpašajās tvertnēs ietilpa degviela pašam kuģim (871 kg) un stacijas dzinējsistēmai (250 kg), skābeklis (53 kg), ūdens (420 kg). Hermētiskajā kravas telpā (pavisam 823 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 229 km amerikāņu segmentam.
Bipolāri afektīvi traucējumi
Simptomi
Slimība var pieņemt cirkulārās psihozes formu (en). Tai ir raksturīgas vismaz četras depresijas, mānijas, hipomānijas vai jauktās epizodes viena gada laikā. Liekas, ka šī forma attīstās cilvēkiem, kuri savu pirmo bipolāro epizodi ir pieredzējuši jaunākā vecumā vai pat pusaudža gados. Tā biežāk skar sievietes nekā vīriešus. Pie šīs formas antidepresanti un litija preparāti, ko parasti lieto maniakālās depresijas ārstēšanai, izrādās mazefektīvi.
Progress M-03M
Lidojuma gaita
Palaišana notika no Baikonuras kosmodroma 01:14 UTC ar nesējraķeti Sojuz-U.
Saslēgšanās ar SKS notika 01:41 UTC, transportkuģim automātiskajā režīmā pieslēdzoties pie Pirs moduļa.
16:29:30 UTC Progress M-03M tika dota komanda atvienoties, un pēc trīs minūtēm tas atvienojās no Pirs moduļa. Autonomā lidojumā ar kravas kuģi tika veikts eksperiments Radar-Progress, lai ar instrumentiem no zemes pētītu jonosfēras īpašības kosmosa kuģa dzinēju darbības laikā.
Fenomenoloģija
Fenomenoloģija (el, phainómenon — "tas, kas parādās" un lógos — "teorija") ir filozofiska mācība par apziņu, iekšējo laiciskumu, jēgu konstituēšanos, intencionalitāti, intersubjektivitāti un dzīvespasauli.
Fenomenoloģijas virzienu 20. gadsimtā iedibināja vācu filozofs Edmunds Huserls. Fenomenoloģija izplatījās Vācijā, iespaidojot eksistences filozofijas rašanos un ievērojamo filozofu Martīnu Heidegeru. Francijā fenomenoloģiju pārstāvēja Morisa Merlo-Ponti, Žans Pols Sartrs un tā izplatījās daudzās citās pasaules valstīs. Fenomenoloģijas virziens 21. gadsimtā ir viens no vadošajiem virzieniem, kas ietekmējis estētiku, valodas filozofiju, sociālo filozofiju un ētiku. Mūsdienās ārzemēs ar fenomenoloģiju nodarbojas Žans Liks Marions, Bernhards Valfenfels u.c.
Šindži Nakano
Šindži Nakano (dzimis, Osakā, Japānā) ir japāņu sacīkšu pilots, pazīstams pateicoties savai Formula 1 karjerai.
Viņš debitēja. gada, Prost komandā. Viņš izcīnīja divas sestās vietas, respektīvi, divus punktus. Tā kā viņu komandai ieteica Mugen-Honda un viņi pēc sezonas no komandas aizgāja, nebija nekāds pārsteigums, ka Jarno Trulli kļuva par jauno Olivjē Panī komandas biedru. Nakano gan atradās vieta Minardi komandā, tomēr pēc diezgan neveiksmīgas sezonas viņš devās uz aizokeāna sacīkšu sērijām, tostarp, Champ Car. Nakano ir divkārtējs Lemānas 24 stundu sacīkšu dalībnieks.
Senegālas futbola izlase
Senegālas futbola izlase ir nacionālā futbola komanda, kas pārstāv Senegālu starptautiskās futbola sacensībās. Senegālas futbola izlasi pārvalda Senegālas Futbola federācija. Savu pirmo spēli izlase aizvadīja 1961. gadā cīnoties pret Dahomejas (tagadējās Beninas) izlasi. Pasaules kausa finālturnīros Senegāla piedalījusies ir divas reizes. Labāko rezultātu sasniedza 2002. gadā, kad, turnīra gaitā pieveicot spēcīgās Francijas un Zviedrijas izlases, kļuva par otro Āfrikas komandu pēc Kamerūnas, kas iekļuvusi turnīra ceturtdaļfinālā, kur gan nācās piekāpties turkiem. Otro reizi Pasaules kausa finālturnīrā spēlēja 2018. gadā. Nāciju kausa izcīņā senegālieši ir piedalījušies 16 reizes, tās augstākais sasniegums ir izcīnītā 1. vieta 2021. gadā.
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
<!--Šāds sastāvs tika izsaukts 2018. gada FIFA Pasaules kausa kvalifikācijas spēlēm pret Dienvidāfriku, 10. un 14. novembrī 2017.
-->
Pjezoelektriskais efekts
Pjezoelektriskais efekts (no sengrieķu πιέζω (piézō) — 'saspiest') ir parādība, kuru nosaka elektriskās polarizācijas un mehāniskās deformācijas saistība dažos dielektriķos (pjezoelektriķos). Izšķir tiešo un apgriezto pjezoelektrisko efektu: Pjezoelektriskais efekts ir lineārs efekts — deformācija ir tieši proporcionāla elektriskā lauka intensitātei.
Pjezoelektrisko efektu lieto, lai mehānisko enerģiju pārvērstu elektriskajā un otrādi. Pjezoelektriskie efekti parasti ir mazāki par elektromagnētiskajiem efektiem, dabā nav sastopami efektīvi pjezoelektriķi, tāpēc, lai arī pjezoelektrisko efektu atklāja 19. gs. beigās, pjezoelektriskas ierīces plaši sāka lietot tikai 20. gs vidū. Pjezoelektriskie efekti, atšķirībā no elektromagnētiskajiem, ir statiski.
Melngalvji
Melngalvju brālības vai Melngalvji (lejasvācu: Bröder vun de Swarten Hööften, vācu: Schwarzhäupter jeb Schwarzenhäupter) sākotnēji bija slēgtas brālības Livonijas konfederācijas sastāvā esošo feodālo senioru pilīs. To patrons bija vienkāršo karavīru starpā ļoti populārais Svētais Maurīcijs. 14. gadsimta beigās Livonijas pilsētu Rīgas, Tallinas, Tērbatas un Pērnavas tirgotāju Svētā Jura brālības pārveidojās par neprecētu ārzemju tirgotāju brālībām un arī pieņēma par savu patronu Svēto Maurīciju. Rīgā un Tallinā ir saglabājušies grezni Melngalvju nami.
Agrīnās Melngalvju brālības
Zināms, ka šādas brālības pastāvējušas apmēram 20 Livonijas pavalstu pilīs paralēli viduslaiku dižciltīgo organizācijām un, cita starpā bijušas Aizputes, Bauskas, Cēsu, Grobiņas, Kandavas, Kokneses, Kuldīgas, Rīgas, Sēlpils, Siguldas pilīs. Domājams, ka tās piesavinājušās daļu no kulta ceremonijām, ko piekopa Zobenbrāļu ordenis un Livonijas ordenis. Melngalvu brālībās ietilpa nedižciltīgie pils uzraugi un domēņu muižkungi, kancelejas ierēdņi un rakstveži, kareivji, pils amatnieki, kalpi, sulaiņi un citi pils kalpotāji. To patrons bija Svētais Maurīcijs — agrīno kristiešu moceklis no Ēģiptes, kuru attēloja kā mori ar melnu ādas krāsu. No aptuveni 1400. gadā tapušajiem Kuldīgas un Grobiņas melngalvju statūtiem iespējams minēt sekojošus melngalvju amatus: muižkungs (muižu uzraugs), rakstvedis, virtuves pārzinis, dzērienu devējs, drēbnieks, pils kalējs, noliktavas pārzinis. Statūti diemžēl liecina vienīgi par brālības biedru pienākumiem kopējos mielastos un dzīrēs, bet pavisam neievēro viņu kultiskos pienākumus. Melngalvju vidū cienījama nodarbe ir bijusi alus dzeršana un dzīrošana, kas ir īpaši atrunāta brālības statūtos. Livonijas ordeņa melngalvji ir bijuši visai turīgi ļaudis, vairākkārtīgi aizdevuši naudu citiem ordeņa vasaļiem, ar tiem attiecības uzturējuši arī Rīgas melngalvji. 16. gadsimtā melngalvji centās kļūt par politisku spēku, piemēram, 1525. gada Valmieras landtāga laikā viņi kopējā sapulcē apsprieda pāriešanu Lutera ticībā. 1526. - 1533. gadā viņi aktīvi piedalījās reformācijas izraisītajās sabiedriskajās jukās. Melngalvju brālības ārpus lielajām pilsētām iznīcināja Livonijas karš un Livonijas ordeņa sekularizācija Viļņas ūnijas ietvaros.
Rīgas melngalvji
Melngalvji parādījās Rīgas pilsētā jau ap 1352. gadu, kad uz laiku virskundzību pār Rīgas pilsētu bija ieguvis Livonijas ordenis, par kuru ir saglabājies rātes izdevumos ieraksts par 7 ēras lieliem izdevumiem melngalvju istabas remontam. Interesanti, ka tieši ap 14. gs. vidu notiek melngalvju svētā aizbildņa maiņa — sākotnējo Svēto Juri nomainīja Svētais Maurīcijs. Pirmā Rīgas melngalvju mītne atradusies Jaunavu un Svērtuves ielas krustojumā vecā pilsētas vaļņa tuvumā. Melngalvu brālības (Compagnie der Schwarzen Häupter) statūti jeb šrāgas saglabājušies no 1416. gada. Tikai 1477. gadā melngalvji pārgāja tagadējā Melngalvju nama ēkā, kas piederēja ģildei un pirms tam tika saukta par "Artura sētu" (Artushof). Rīgas Melngalvju brālības iekšējā kārtība bija līdzīga Lielās ģildes kārtībai ar oldermani un ģildes vecākajiem priekšgalā.
Melngalvji nebija pilsētas namnieki, līdz ar to pilsētas politiskajā dzīvē īpaši neiesaistījās, savukārt izvērsa intensīvu sabiedrisku un saviesīgu dzīves veidu. Galvenie svētki bija vastlāvji jeb karnevāls pirms gavēņa, kas ilga apmēram divas nedēļas un kuru laikā notika lielas dzīrošanas (Haupttrünke), izjādes, vizināšanās ar kamanām, maskarādes ar īpašām maskām (schodüwel), ceremoniālas dejas (Austanz) un bruņinieku turnīriem līdzīgas sacensības (Ringelrennen), kad jātniekiem ar šķēpu bija jātrāpa tirgus laukumā uzkārtā vainagā. Vastlāvju beigās svinēja tā saukto "koka iznešanu" (Baumaustragen), kas ir viens no pirmsākumiem eglīšu svētkiem visā pasaulē. Zināms, ka 1510. gada vastlāvī melngalvji patērēja 144 mucas alus un 24 mucas medalus. Otri lielie svētki bija Maija grāfa svētki, ko parasti rīkoja brīvā dabā ārpus pilsētas mūriem. Svētku tradīcijas izzuda vai pārveidojās reformācijas un Livonijas kara izraisītā Livonijas sabrukuma dēļ. Kā sabiedrisks klubs Rīgas Melngalvju brālība pastāvēja līdz 1939. gadam, kad vācbaltieši Otrā pasaules kara sākumā atstāja Latviju. 1960. gadā Hamburgā tika atjaunota Melngalvju brālība ar nosaukumu „Compagnie der Schwarzen Häupter aus Riga e.V.“, kas 1980. gadā pārcēlās uz Brēmeni un vēl šobrīd darbojas pēc 1416. gada statūtiem. Šobrīd brālībā ir aptuveni 20 biedru.
Daļa no Rīgas Melngalvju tradīcijām bija saglabājušās vācbaltu studentu korporācijās no kurienes tās pārceļoja arī uz mūsdienu latviešu studentu korporācijām. Starp šīm tradīcijām var minēt stingrus iekšējus noteikumus, goda kodeksu, jaunu biedru uzņemšanu divreiz gadā u.c. Tāpat arī ir saskatāmas daudzas līdzības svētku ceremonijās un piederumos.
Elkonis
Elkonis jeb elkoņa locītava (articulatio cubiti) ir rokas vītņveida locītava starp augšdelma un apakšdelma kauliem. Elkonis ļauj saliekt un izstiept roku. Elkoni anatomiski veido kauli, muskuļi, cīpslas, saites, nervi un asinsvadi. Elkoni veido trīs kauli: augšdelma kauls, spieķkauls un elkoņa kauls. Faktiski elkoņa locītava veido trīs atsevišķas locītavas, kas atrodas vienā locītavas somiņā. Elkoņa locītavā ir arī trīs saites: mediālā sānu saite, laterālā sānu saite un gredzenveida saite. Elkoņa locītavu ieskauj vairāki muskuļi. Divi no tiem, augšdelma divgalvainais muskulis (bicepss) un augšdelma trīsgalvainais muskulis (tricepss), nodrošina elkoņa saliekšanu un izstiepšanu.
Rikardu Rosē
Rikardu Rosē (dzimis, Sanpaulu, Brazīlijā) ir Brazīlijas autosportists, bijušais Formula 1 pilots.
Viņš debitēja 1996. gadā ar Footwork formulu kā Josa Verstapena komandas biedrs. Rosē tā arī nespēja panākt Verstapenu. 1997. gadā viņš pievienojās jaunizveidotajai Lola komandai, taču abi piloti pirmajā sacīkstē nespēja kvalificēties, tāpēc sponsori vairs nemaksāja komandai. Tā bankrotēja vēl pirms otrās sacīkstēs. Tādējādi Rosē veselu sezonu sacīkstes varēja skatīties no malas, nevis pats tajās piedalīties. 1998. gadā viņu nolīga Tyrrell komanda, taču viņš bija lēns un piecās sacīkstēs nekvalificējās. Kopš tā laika viņš koncentrējas tikai uz savu sporta apģērbu kolekciju Brazīlijā.
Vastlāvji
Svinību vēsture
Vastlāvju svinēšana un dejas Jaunajā namā minēti jau 1354. gada Svētā Jura tirgotāju brālības statūtos. Īpaši Vastlāvju mielasta un turnīra noteikumi bijuši jau 1416. gada Melngalvju brālības statūtos, bet 1510. gadā tika izstrādāts vesels Vastlāvju svētku reglaments, ko vēlāk papildināja rātes izdoti svinēšanas noteikumi.
Norise
Paši Vastlāvju svētki sākās pirmdienā pirms Vastlāvjiem ar mazo mielastu. Tajā pašā dienā notika alus nogaršošana. Arī otrdienā notika mazais mielasts - tikai bez viesiem. Abās šajās dienās melngalvji rotāja sienas ar flāmu paklājiem un gleznām. Svētku kulminācija sākās trešdien un ilga 8 dienas ar grezniem svētku mielastiem, daudziem viesiem, mūziku, izjādēm, turnīriem tirgus laukumā, parādēm, dejošanu un atkal ar plašu dzīrošanu. Dejošana notika gan tirgus laukumā, gan pašā Melngalvju namā.
Līvu tradīcijas
"Vastlāvji mums ir augsti svētki (..). To otrdienas vakaru pēc saules noiešanas meitas to Vastlāvju sāk dzīt. Tad tās skraida no vienām mājām uz otrām un dzied tādas bezkaunīgas dziesmas, ko kaunos še ierakstīt. Kad tās labu brīdi priekšnamā izbļaustījušās, tad saiminiece atver durvis un ielaiž istabā, kur tās vēl jo trakāki dzied. Ja ierauga vīrieti, tad plēš, rausta to zemē un vazā pa plānu apkārt. Nama māte pa tam uz galda salikusi lielu čupu pīrāgu (ar zivīm ceptus raušus), brandvīna blašķi un alus ķipi, un lielu bļodu ar vārītām pupām un zirņiem klāt, ved tad tos godīgos viesus pie tā piekrauta galda un lūdz, lai ēd un dzer, cik sirds saņem. Jo zināms, ja šos viesus labi nemielo, tad jēri un kazlēni visi klibos. Labi izmielots gāžas viss meitu tracis atkal projām uz citām majām un taisa tur tādus pašus godus".
(No Kolkas jūrmalas. "Ziņas un stāsti par Dieva valstības lietām." 1852.)
Latviešu tautas dziesma par vastlāvju svinēšanu
Dzeŗam, brāļi, šodieniņ Ar ozola kanniņām! Ieš' vasaru Jelgavā, Pirkš' sudraba biķerīti. (40-1 [Bigauņciems, nr. 30909]).
Lasis meta maigu mirgu, Kad es dzēru Vastlāvos; Nemet, lasi maigu mirgu, Drīz tu būsi iedzirknī. (Z, Vāne)
Dzer, brālīti, šo dieniņu, Šī dieniņa dzeramā; Rītu vilksim zēģelītes Līdz pašam vakaram (V, Taurene)
Svinēšanas datums
Tā kā Vastlāvju, tāpat kā Lieldienu, svinēšanas laiku nosaka pēc Mēness kalendāra, tad katru gadu Vastlāvju otrdiena ir citā dienā:
Francis Ferdinands
Francis Ferdinands (de; dzimis, miris ) bija Austroungārijas erchercogs, Hābsburgu dinastijas troņmantinieks. No 1898. gada viņš bija armijas virspavēlnieka vietnieks. Izstrādāja autonomijas plānu Austroungārijas slāvu tautām. Bosnijas un Hercegovinas aneksijas iniciators 1908. gadā.
Kļuva par troņmantinieku pēc brālēna kroņprinča Rūdolfa pašnāvības 1889. gadā. Kaislīgs mednieks un retumu kolekcionārs. Pretēji galma un imperatora gribai, apprecējās ar čehu aristokrāti Sofiju Hoteku. Laulības tika atzītas par morgāniskām.
Franci Ferdinandu atentātā Sarajevā nogalināja serbu nacionālistiskās organizācijas biedrs Gavrilo Princips. Šis notikums kļuva par ieganstu Pirmā pasaules kara sākšanai.
Auce (nozīmju atdalīšana)
Auce var būt:
Hlorbenzols
Hlorbenzols (C6H5Cl) ir bezkrāsains, degtspējīgs šķidrums, kuru var iegūt no fenola un fosfora pentahlorīda. Tas ir daudzu hloru saturošo pesticīdu (arī DDT) izejviela. Pats hlorbenzols ir maztoksiska viela. Hlorbenzolu lieto arī par šķīdinātāju.
Iegūšana
Hlorbenzolu var iegūt, fenolam reaģējot ar fosfora pentahlorīdu:
Reakcijā var veidoties arī citi blakusprodukti. Šādā veidā hlorbenzols pirmo reizi tika iegūts 1851. gadā.
Rūpnieciski hlorbenzolu ražo, hlorējot benzolu ar hloru Lūisa skābes (parasti dzelzs(III) hlorīda FeCl3) klātienē:
Tā kā hlors ir elektronegatīvs, hlorbenzols ir visai inerts reakcijās ar elektrofiliem (hloru), tāpēc šajā reakcijā veidojas maz blakusproduktu. Nozīmīgākais blakusprodukts ir para-dihlorbenzols (1,4-dihlorbenzols).
Īpašības
Hlorbenzols ir tipisks aromātiskais halogēnogļūdeņradis.
Šo metodi kādu laiku lietoja fenola ražošanai.
2003. gada NHL drafts
2003. gada NHL drafts bija jau 41. NHL drafts, kurš notika 2003. gada 21. jūnijā Našvilā. Kopā tika draftēti 292 spēlētāji deviņās kārtās.
Kvadricikls
Lielākajai daļai kvadriciklu ir 4 riepas, tieši tos tad arī sauc par kvadricikliem jeb arī par četrriteņiem. Bet dažiem ir 3 riepas, tie ir tricikli, bet citiem ir pat 6 un 8 riepas.
Visi kvadricikli iedalās utilitārajos un sporta. Pirmie domāti izklaidei vai lauksaimniecībai, bet otrie — sportam.
Does This Look Infected?
Does This Look Infected? ir izdots kanādiešu pankroka grupas Sum 41 otrais studijas albums. No albuma tika izdoti trīs singli. Albuma producents ir Gregs Nori.
Ilzeskalna kapela
Ilzeskalna kapela ir Romas katoļu Rīgas metropolijas Rēzeknes-Aglonas diecēzes draudzes kapela. Tā atrodas Rēzeknes novada Ilzeskalna pagasta centrā Ilzeskalnā.
Vēsture
Ilzeskalna kapelu izveidoja 1995. gadā dzīvojamā ēkā un iesvētīja tajā pašā gadā. Sakarā ar to, ka kapela bija izveidota vecā ēkā, tai bija nepieciešams remonts - jānomaina grīda un jumta segums. Tāpēc 2008. gadā draudze uzsāka ziedojumu vākšanu ēkas remontam. 2009. gada martā kapelā sākās remontdarbi, kurus veica Ēriks Dančs un Jānis Skudriņš Pētera Zvidra vadībā. Tika izjaukta vecā grīda, tās vietā tika izlieta cementa grīda un izklāts linolejs, kā arī nokrāsoti griesti un sienas nošūtas ar dēlīšiem.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Juris Kravalis. . Draudze izveidojās, nodaloties no Nautrēnu draudzes, kurai sākotnēji piederēja arī Ilzeskalna kapela.
Artikulācijas vieta
Artikulatorajā fonētikā par līdzskaņa artikulācijas vietu sauc aktīvā (kustīgā; parasti kāda no mēles daļām) un pasīvā (nekustīgā) artikulētēju saskarsmes vieta balss traktā gaisa plūsmas noslēgšanas brīdi. Kopīgi ar artikulācijas veidu un fonāciju tiek iegūts līdzskaņa raksturīgais skanējums.